હવે જે બન્યું તેને તમે કદાચ મારું ગાંડપણ માની લેશો, પણ ખરેખર હું ગાંડો નહોતો થયો. અલબત્ત, મેં પહેલાં કહ્યું એ પ્રમાણે જ વધુ તીક્ષ્ણ બની ગયેલી મારી સાંભળવાની શક્તિને એ આભારી હતું. હવે મારા કાનમાં કોઈક ધીમો પણ સંવેદનશીલ અવાજ આવવા લાગ્યો. ઘડિયાળને કપડામાં લપેટીએ ત્યારે આવે, બિલકુલ એવો જ. હું આ અવાજને પણ ખૂબ સારી રીતે ઓળખતો હતો. પેલા વૃદ્ધના હૃદયના ધબકારાનો તે અવાજ હતો. જેમ ઢોલનગારાનો પડઘમ કોઈ સૈનિકનો જુસ્સો વધારે તેવી જ રીતે ધબકારાના અવાજે મારું ઝનૂન પણ વધારી દીધું.